ΑΠΟΦΑΣΗ ΤΟΥ ΣΥΜΒΟΥΛΙΟΥ της 21ης Δεκεμβρίου 1998 για την έγκριση εξ ονόματος της Κοινότητας, των τροποποιήσεων των παραρτημάτων ΙΙ και ΙΙΙ της σύμβασης της Βέρνης σχετικά με τη διατήρηση της αγρίας ζωής και του φυσικού περιβάλλοντος στην Ευρώπη που ενεκρίθη κατά τη δέκατη έβδομη συνεδρίαση της Μόνιμης Επιτροπής της σύμβασης (98/746/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη περί ιδρύσεως της Ευρωπαϊκής Κοινότητας και ιδίως το άρθρο 130 Σ, παράγραφος 4, καθώς και το άρθρο 228, παράγραφος 2, πρώτη πρόταση και παράγραφος 3, πρώτο εδάφιο,

την πρόταση της Επιτροπής (1),

τη γνώμη του Ευρωπαϊκού Κοινοβουλίου (2),

Εκτιμώντας:

ότι η Ευρωπαϊκή Κοινότητα είναι συμβαλλόμενο μέρος της σύμβασης για τη διατήρηση της αγρίας ζωής και του φυσικού περιβάλλοντος στην Ευρώπη, βάσει της απόφασης 82/72/ΕΟΚ (3) 7

ότι κατά τη δέκατη έβδομη συνεδρίαση της μόνιμης επιτροπής της σύμβασης της Βέρνης, που πραγματοποιήθηκε στο Στρασβούργο από 1 έως 5 Δεκεμβρίου 1997, χάρη στην αποφασιστική υποστήριξη της Κοινότητας, 4 είδη προσετέθησαν στο παράρτημα ΙΙ της σύμβασης και 22 είδη προσετέθησαν στο παράρτημα ΙΙΙ της σύμβασης, και ότι η Επιτροπή έλαβε μέρος στη συνεδρίαση αυτή εξ ονόματος της Κοινότητας 7

ότι δύο από τα είδη αυτά καλύπτονται από την οδηγία 79/409/ΕΟΚ του Συμβουλίου της 2ας Απριλίου 1979 περί της διατηρήσεως των αγρίων πτηνών (4) και ότι τρία από τα είδη αυτά καλύπτονται από την οδηγία 92/43/ΕΟΚ του Συμβουλίου της 21ης Μαΐου 1992 για τη διατήρηση των φυσικών οικοτόπων καθώς και της άγριας πανίδας και χλωρίδας (5) 7

ότι κατ' εφαρμογή του άρθρου 17 της σύμβασης, οι τροποποιήσεις των παραρτημάτων της σύμβασης τίθενται σε ισχύ για όλα τα κράτη μέλη, εξαιρουμένων όσων κοινοποιούν αντιρρήσεις σύμφωνα με την παράγραφο 3 του ως άνω άρθρου, τρεις μήνες μετά την έγκρισή τους εκ μέρους της μόνιμης επιτροπής 7

ότι η Κοινότητα καλείται να εγκρίνει τις ως άνω τροποποιήσεις των παραρτημάτων ΙΙ της ΙΙΙ της σύμβασης που ενεκρίθησαν κατά την δέκατη έβδομη συνεδρίαση της μόνιμης επιτροπής, σύμφωνα με το άρθρο 17 της σύμβασης,

ΑΠΟΦΑΣΙΖΕΙ:

Άρθρο 1

Η προσθήκη των ειδών Acipenser sturio, Puffinus yelkouan, Phalacrocorax aristotelis (στη Μεσόγειο), Valencia leutourneuxi στο παράρτημα ΙΙ της σύμβασης σχετικά με τη διατήρηση της αγρίας ζωής και του φυσικού περιβάλλοντος στην Ευρώπη και των ειδών Hippospongia communis, Spongia agaricina, Spongia officinalis, Spongia zimocca, Antipathes sp. plur., Corallium rubrun, Paracentrotus lividus, Homarus gammarus, Maja squinado, Palinurus elephas, Scyllarides latus, Scyllarides pigmaeus, Scyllarus arctus, Epinephelus marginatus, Isurus oxyrichus, Lamma nasus, Mobula mobular, Prionace glauca, Raja alba, Scioena umbra, Squatina squatina, Umbrina cirrosa (τα είκοσι δύο είδη στη Μεσόγειο) στο παράρτημα ΙΙΙ αυτής της σύμβασης εγκρίνεται εξ ονόματος της Ευρωπαϊκής Κοινότητας.

Άρθρο 2

Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.

Βρυξέλλες, 21 Δεκεμβρίου 1998.

Για το Συμβούλιο

Ο Πρόεδρος

M. BARTENSTEIN

(1) ΕΕ C 116 της 16. 4. 1998, σ. 24.

(2) ΕΕ C 328 της 26. 10. 1998, σ. 81.

(3) ΕΕ L 38 της 10. 2. 1982, σ. 1.

(4) ΕΕ L 103 της 25. 4. 1979, σ. 1. Οδηγία όπως τροποποιήθηκε τελευταία από την οδηγία 97/49/ΕΚ (ΕΕ L 223 της 13. 8. 1997, σ. 9).

(5) ΕΕ L 206 της 22. 7. 1992, σ. 7. Οδηγία όπως τροποποιήθηκε τελευταία από την οδηγία 97/62/ΕΚ (ΕΕ L 305 της 8. 11. 1997, σ. 42).